**MADONAS NOVADA PAŠVALDĪBA**

Reģ. Nr. 90000054572

Saieta laukums 1, Madona, Madonas novads, LV-4801

t. 64860090, e-pasts: pasts@madona.lv

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**MADONAS NOVADA PAŠVALDĪBAS DOMES**

**LĒMUMS**

Madonā

**2025. gada 27. februārī Nr. 81**

(protokols Nr. 4, 19. p.)

**Par Madonas novada pašvaldības vispārējās izglītības iestādēs atveramo 1. klašu skaitu**

Saskaņā ar Madonas novada pašvaldības 2024. gada 29. februāra saistošo noteikumu Nr. 6 “Kārtība bērnu reģistrācijai un uzņemšanai 1. klasē Madonas novada pašvaldības dibinātajās vispārējās izglītības iestādēs” 3. punktu Madonas novada pašvaldības dome līdz 1. martam nosaka izglītības iestādēs atveramo 1. klašu skaitu. Lēmumu pieņem, pamatojoties uz vispārējās izglītības iestādes ieteikumu un ņemot vērā izglītības iestādes, kas īsteno pirmsskolas izglītības programmu, iesniegto prognozējamo sešus un septiņus gadus veco bērnu skaitu, kas plāno pabeigt pirmsskolas izglītības programmas apguvi.

Madonas novada Centrālās administrācijas Izglītības pārvalde ir apkopojusi Valsts izglītības informācijas sistēmā pieejamo par sešgadīgo un septiņgadīgo bērnu skaitu pirmsskolas izglītības programmās, kas prognozējoši varētu pabeigt pirmsskolas izglītības programmas apguvi 2024. gada vasarā.

Noklausījusies sniegto informāciju, pamatojoties uz Madonas novada pašvaldības 2024. gada 29. februāra saistošo noteikumu Nr. 6 “Kārtība bērnu reģistrācijai un uzņemšanai 1. klasē Madonas novada pašvaldības dibinātajās vispārējās izglītības iestādēs” 3. punktu, ņemot vērā 13.02.2025. Izglītības un jaunatnes lietu komitejas atzinumu, atklāti balsojot**: PAR – 16** (Agris Lungevičs, Aigars Šķēls, Aivis Masaļskis, Andris Dombrovskis, Andris Sakne, Artūrs Čačka, Arvīds Greidiņš, Gatis Teilis, Gunārs Ikaunieks, Iveta Peilāne, Kaspars Udrass, Māris Olte, Rūdolfs Preiss, Sandra Maksimova, Valda Kļaviņa, Zigfrīds Gora), **PRET - NAV, ATTURAS - NAV**, Madonas novada pašvaldības dome **NOLEMJ**:

1. Noteikt, ka Madonas novada pašvaldības izglītības iestādēs uz 2025./2026. mācību gada 1.septembri atverams sekojošs 1. klašu skaits:
   1. Andreja Eglīša Ļaudonas pamatskola – 1 klase;
   2. Barkavas pamatskola – 1 klase;
   3. Bērzaunes pamatskola – 1 klase;
   4. Cesvaines vidusskola – 1 klase;
   5. Degumnieku pamatskola – 1 klase;
   6. Dzelzavas pamatskola – 1 klase;
   7. Ērgļu vidusskola (no 2025. gada 1. septembra Ērgļu pamatskola) – 1 klase;
   8. Kalsnavas pamatskola – 1 klase;
   9. Kusas pamatskola – 1 klase;
   10. Liezēres pamatskola – 1 klase;
   11. Lubānas vidusskola (no 2025. gada 1. septembra Lubānas pamatskola) – 1 klase;
   12. Madonas pilsētas vidusskola – 5 klases;
   13. Praulienas pamatskola – 1 klase.
2. Lēmuma 1. punktā minēto izglītības iestāžu vadītājiem, uzņemot izglītojamos 1. klasē, nodrošināt Ministru kabineta 2002. gada 27. decembra noteikumu Nr. 610 “Higiēnas prasības izglītības iestādēm, kas īsteno vispārējās pamatizglītības, vispārējās vidējās izglītības, profesionālās pamatizglītības, arodizglītības vai profesionālās vidējās izglītības programmas” 24. punktā noteikto minimālo platību vienam izglītojamajam un Ministru kabineta 2022. gada 11. janvāra noteikumu Nr. 11 “Kārtība, kādā izglītojamie tiek uzņemti vispārējās izglītības programmās un atskaitīti no tām, kā arī obligātās prasības izglītojamo pārcelšanai nākamajā klasē” 18. un 19. punktā noteikto attiecībā uz izglītojamo ar speciālām vajadzībām iekļaušanu vispārizglītojošajā klasē.
3. Noteikt, ka Madonas novada Centrālās administrācijas Izglītības pārvaldes vadītājs ir atbildīgs par lēmuma izpildes kontroli.

Domes priekšsēdētājs A. Lungevičs

*S. Seržāne 26136230*

*G. Puķīte 64860570*